Document ID: 31977R0231

KOMISSION ASETUS (ETY) N:o 231/77 annettu 2 päivänä helmikuuta 1977 oliiviöljyn vientitukien ja -maksujen soveltamista koskevista yksityiskohtaisista säännöistä annetun asetuksen (ETY) N:o 616/72 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1707/73(2),
ottaa huomioon yhteisön ja Kreikan välisestä rasvojen kaupasta 27 päivänä lokakuuta 1966 annetun neuvoston asetuksen N:o 162/66/ETY(3),
ottaa huomioon oliiviöljyn vientiin sovellettavista tuista ja maksuista 27 päivänä kesäkuuta 1967 annetun neuvoston asetuksen N:o 171/67/ETY(4), sellaisena kuin se on viimeksi muutettuna asetuksella (ETY) N:o 2429/72(5), ja erityisesti sen 11 artiklan,
sekä katsoo, että
oliiviöljyn vientitukien ja -maksujen soveltamista koskevista yksityiskohtaisista säännöistä 27 päivänä maaliskuuta 1972 annetun komission asetuksen (ETY) N:o 616/72(6), sellaisena kuin se on viimeksi muutettuna asetuksella (ETY) N:o 503/76(7), 2 artiklassa säädetään, että asetuksen N:o 171/67/ETY 9 artiklassa tarkoitettu lupa tuoda maksutta myönnetään oliiviöljylaaduille, joille on olemassa käteistuki,
käteistuki myönnetään ainoastaan tietyille oliiviöljylaaduille ja niiden tietyille tarjontamuodoille; sellaisten toimien välttämiseksi, jotka eivät vastaa perinteisiä viennin suuntauksia, olisi säädettävä, että lupa tuoda maksutta myönnetään ainoastaan silloin, kun viedään sellaisia tuotteita ja tarjontamuotoja, joille käteistuki voidaan tosiasiallisesti myöntää, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 616/72 2 artikla seuraavasti:
"Edellytyksenä asetuksen N:o 171/67/ETY 9 artiklan 1 kohdassa säädetylle luvalle tuoda maksutta on se, että viedään oliiviöljylaatuja ja tarvittaessa niiden tarjontamuotoja, joiden osalta käteistuki on voimassa tätä lupaa koskevan hakemuksen jättöpäivänä."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä helmikuuta 1977.

Labels: 3
17